Uued piirangud: kaubanduskeskustes jäävad lahti toidupoed ja apteegid
#000003
Valitsus otsustas sulgeda alates reedest kaubanduskeskused, avatuks jäävad toidupoed ja apteegid. Samuti on keelatud üle kahe inimesega kohtumised avalikus kohas.
#000004
Alates 27. märtsist on kaubanduskeskused suletud. Avatuks jäävad toidupoed, apteegid, telekommunikatsiooni ettevõtete müügikohad, pangakontorid, pakiautomaadid ning kauplused, kus müüakse või laenutatakse abivahendeid ja meditsiiniseadmeid abivahendi kaardi või meditsiiniseadme kaardi alusel.
#000007
Söögikohtades on lubatud vaid toidu kaasamüük. Sisse- ja väljapääsude juures tuleb tagada desinfitseerimisvahendite olemasolu.
#000008
Alates 27. märtsist tuleb õhtul kella 22st sulgeda söögikohad, baarid ja teised lõbustusasutused, välja arvatud toidu kaasamüük ja toidu kojuvedu.
#000009
Ratas: väljaspool kaubanduskeskust asuvad poed jäävad avatuks
#000012
Peaminister Jüri Ratas ütles erakorraliselt pressikonverentsil, et järgnevad nädalad on koroonaviiruse vastu võitlemisel kriitilised ning ta palub kõigi inimeste tugevamat pingutust.
#000013
Ratas täpsustas, et eraldiseisvad poed, ehk poed, mis ei asu kaubanduskeskustes jäävad avatuks. "Eraldiseisvad poed jäävad avatuks, aga seal kehtib reegel, et inimesed liiguvad, kas üksinda või maksimaalselt kahekesi ja kahemeetrise vahega," selgitas Ratas.
#000016
Teadusnõukogu liige, Tartu ülikooli mikrobioloogia professor Irja Lutsar kinnitas pressikonverentsil, et siiani kehtinud piirangud on Eestis koroonaviirusesse nakatumist piiranud. Samas ei ole viirus kuhugi kadunud.
#000018
Lutsari sõnul peab Eesti olema valmis selleks, et nakatunute arv võib hakata uuesti kiiresti kasvama, sest eelmisel nädalal tuli Euroopa riikidest Eestisse tagasi palju inimesi, kuid pole kindel, kui hästi need inimesed peavad karantiinist kinni.
#000020